**Miestne zastupiteľstvo mestskej časti Bratislava-Petržalka**

Materiál na rokovanie

Miestneho zastupiteľstva

16. septembra 2020

Materiál číslo: 90 /2020

**Návrh Dodatku č.1 k Zásadám hospodárenia s obecnými bytmi v mestskej časti Bratislava-Petržalka**

|  |  |
| --- | --- |
| **Predkladateľ:**  Ján Hrčka  starosta | **Materiál obsahuje:**  1. Návrh uznesenia  2. Dôvodovú správu  3. Návrh dodatku č. 1 k Zásadám hospodárenia s obecnými bytmi v mestskej časti Bratislava-Petržalka |
|  |  |
|  |  |
| **Zodpovedný:**  Miroslav Štefánik  zástupca prednostu  **Spracovateľ:**  bytové oddelenie |  |

Návrh uznesenia

Miestne zastupiteľstvo mestskej časti Bratislava-Petržalka

s c h v a ľ u j e

Dodatok č.1 k Zásadám hospodárenia s obecnými bytmi v mestskej časti Bratislava-Petržalka.

**Dôvodová správa**

Mestská časť Bratislava-Petržalka (ďalej „mestská časť“) hospodári s bytmi, ktoré jej boli zverené do správy hlavným mestom SR Bratislava.

Platné Zásady hospodárenia s obecnými bytmi v mestskej časti (ďalej „Zásady“) boli schválené 23. 06. 2020 uznesením Miestneho zastupiteľstva mestskej časti Bratislava-Petržalka č. 258.

Návrh Dodatku č.1 zosúlaďuje ustanovenia Zásad s ustanoveniami Všeobecne záväzného nariadenia hlavného mesta SR Bratislava č. 1/2006 o nájme bytov a obytných miestností v zariadeniach určených na trvalé bývanie z 30. marca 2006 a Štatútom hlavného mesta Slovenskej republiky Bratislavy.

**Návrh**

D O D A T K U č. 1

K ZÁSADÁM HOSPODÁRENIA bytMi v mestskej časti Bratislava-Petržalka

Miestne zastupiteľstvo mestskej časti Bratislava-Petržalka podľa § 15 ods. 2 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislavy a v zmysle § 9 Všeobecne záväzného nariadenia hlavného mesta SR Bratislava č. 1/2006 o nájme bytov a obytných miestností v zariadeniach určených na trvalé bývanie schválilo dňa 23.06.2020 Zásady hospodárenia s bytmi v mestskej časti Bratislava-Petržalka.

Miestne zastupiteľstvo mestskej časti Bratislava-Petržalka schvaľuje tento dodatok č. 1 Zásad hospodárenia s bytmi v mestskej časti Bratislava-Petržalka nasledovne:

**Článok 1**

**Predmet úpravy**

Pôvodné znenie uvedené v Čl.5 ***Doba nájmu obecného bytu*** ods. 1

„ (1) Obecný byt sa prenajíma na dobu určitú, ktorá neprevýši päť rokov.“

sa mení nasledovne:

„ (1) Obecný byt sa prenajíma na dobu určitú, ktorá neprevýši tri roky.“

**Článok 2**

**Záverečné ustanovenia**

Týmto sa menia Zásady hospodárenia s bytmi v mestskej časti Bratislava-Petržalka   
z 23. 06. 2020 len v rozsahu uvedenom v tomto dodatku.

Ostatné znenie Zásad zostáva v platnom znení.

Tieto Zásady nadobúdajú účinnosť dňom ich schválenia Miestnym zastupiteľstvom mestskej časti Bratislava-Petržalka 16. 09. 2020.

Ján Hrčka

starosta